stanford-oval/wikipedia huggingface dataset:
โอเพนจีแอล
ประวัติรุ่น

โอเพนจีแอลรุ่นแรก หรือเวอร์ชัน 1.0 เปิดตัวเมื่อ 30 มิถุนายน พ.ศ. 2535 โดยมาร์ค ซีกัล และเคิร์ต อะเคลลีย์ หลังจากนั้นมา โอเพนจีแอลได้รับการปรับปรุงคุณลักษณะหลายเวอร์ชัน ในแต่ละเวอร์ชันได้กำหนดฟีเจอร์ต่าง ๆ ที่เป็นพื้นฐานให้กราฟฟิกการ์ดต้องสนับสนุนหรือรองรับ และต่อต้านส่วนต่อขยายด้วยการเขียนที่ง่ายกว่วา เวอร์ชันใหม่แต่ละเวอร์ชันมีแนวโน้มที่จะรวมส่วนขยายต่าง ๆ เข้าด้วยกันซึ่งได้รับการสนับสนุนอย่างกว้างขวางจากผู้จำหน่ายกราฟิกการ์ด แม้ว่ารายละเอียดของส่วนขยายเหล่านั้นอาจมีการเปลี่ยนแปลงได้
| เวอร์ชัน | วันที่เผยแพร่ | คุณสมบัติใหม่ |
| --- | --- | --- |
| 1.1 | พ.ศ. 2538 | Texture objects, Vertex Arrays |
| 1.2 | 16 มีนาคม พ.ศ. 2538 | 3D textures, BGRA และ packed pixel formats, และมีการใช้imaging subset ซึ่งเป็นประโยชน์แก่แอพประมวลผลข้อมูลภาพ |
| 1.2.1 | 14 ตุลาคม พ.ศ. 2538 | ออกส่วนขยาย ARB |
| 1.3 | 14 สิงหาคม พ.ศ. 2544 | Multitexturing, multisampling, texture compression |
| 1.4 | 24 กรกฎาคม พ.ศ. 2545 | Depth textures, GLSlang |
| 1.5 | 29 กรกฎาคม พ.ศ. 2546 | Vertex Buffer Object (VBO), Occlusion Queries |
| 2.0 | 7 กันยายน พ.ศ. 2547 | GLSL 1.1, MRT, Non Power of Two textures, Point Sprites, Two-sided stencil |
| 2.1 | 2 กรกฎาคม พ.ศ. 2549 | GLSL 1.2, Pixel Buffer Object (PBO), sRGB Textures |
| 3.0 | 11 สิงหาคม พ.ศ. 2551 | GLSL 1.3, Texture Arrays, Conditional rendering, Frame Buffer Object (FBO) |
| 3.1 | 24 มีนาคม พ.ศ. 2552 | GLSL 1.4, Instancing, Texture Buffer Object, Uniform Buffer Object, Primitive restart |
| 3.2 | 3 สิงหาคม พ.ศ. 2552 | GLSL 1.5, Geometry Shader, Multi-sampled textures |
| 3.3 | 11 มีนาคม พ.ศ. 2553 | GLSL 3.30, ปรับปรุงฟังก์ชันรุ่นเก่าให้เข้าได้กับคุณลักษณะของ OpenGL 4.0 |
| 4.0 | 11 มีนาคม พ.ศ. 2553 | GLSL 4.00, Tessellation on GPU, shaders with 64-bit precision |
| 4.1 | 26 กรกฎาคม พ.ศ. 2553 | GLSL 4.10, แสดง debug output ให้ดูง่าย, เข้ากันได้กับ OpenGL ES 2.0 |
| 4.2 | 8 กรกฎาคม พ.ศ. 2554 | GLSL 4.20, Shaders ด้วย atomic counters, draw transform feedback instanced, การแพ็ค shader, เพิ่มขีดสมรรถนะ |
| 4.3 | 6 สิงหาคม พ.ศ. 2555 | GLSL 4.30, Compute shaders leveraging GPU parallelism, shader storage buffer objects, high-quality ETC2/EAC texture compression, increased memory security, a multi-application robustness extension, compatibility with OpenGL ES 3.0 |
| 4.4 | 22 กรกฎาคม พ.ศ. 2556 | GLSL 4.40, Buffer Placement Control, Efficient Asynchronous Queries, Shader Variable Layout, Efficient Multiple Object Binding, Streamlined Porting of Direct3D applications,  Bindless Texture Extension, Sparse Texture Extension |
| 4.5 | 11 สิงหาคม พ.ศ. 2557 | GLSL 4.50, Direct State Access (DSA), Flush Control, ความคงทน, ความเข้ากันได้กับ OpenGL ES 3.1 API และ shader, ฟีเจอร์การจำลอง DX11 |
| 4.6 | 31 กรกฎาคม พ.ศ. 2560 | GLSL 4.60, เพิ่มประสิทธิภาพการประมวลผลเรขาคณิตและการรันเเชดเดอร์, เพิ่มข้อมูล, no error context, polygon offset clamp, SPIR-V, anisotropic filtering |
แหล่งข้อมูลเรียนรู้-ฝึกฝน

OpenGL Step by Step ฝึกการเขียนโปรแกรมโดยใช้โอเพนจีแอล ทีละสเต็ป
OpenGL Introduction  แนะนำการเขียนโปรแกรมโดยใช้โอเพนจีแอล
OpenGL SDK  แนะนำเครื่องมือพัฒนาโปรแกรมโดยใช้โอเพนจีแอล
Anton's OpenGL 4 Tutorials  ฝึกการเขียนโปรแกรมโดยใช้โอเพนจีแอล เวอร์ชัน 4
Getting Started - OpenGL Wiki  เริ่มต้นกับโอเพนจีแอลวิกิ
Learn OpenGL  เรียนรู้โอเพนจีแอล พร้อมซอร์สโค้ด
วัลแคน

วัลแคน (Vulkan) เดิมเรียกว่า "Next Generation OpenGL Initiative" (glNext) เป็นการออกแบบระบบใหม่เพื่อหลอมรวม OpenGL และ OpenGL ES ให้เป็น API เดียว ซึ่งจะไม่คำนึงถึงความเข้ากันได้กับเวอร์ชันของโอเพนจีแอลที่มีอยู่
วัลแคนเวอร์ชันแรก ได้รับการเผยแพร่เมื่อวันที่ 16 กุมภาพันธ์ พ.ศ. 2559
Vulkan เป็น API ใหม่สำหรับกราฟิกที่เร่งความเร็วด้วยฮาร์ดแวร์ (และการคำนวณทั่วไป) ผ่าน GPU ดั้งเดิม โอเพนจีแอลจะยังคงได้รับการพัฒนาต่อไปเนื่องจากเป็น API ระดับสูงกว่า Vulkan เราสามารถอนุมานได้ว่า Vulkan นั้นน่าจะจบลงด้วยการเป็น "OpenGL 5"
ดูเพิ่ม

คอมพิวเตอร์กราฟิกส์สามมิติ
เรขภาพคอมพิวเตอร์ (คอมพิวเตอร์กราฟิกส์)
ไดเรกเอกซ์
OpenGL ES
GLSL
OpenAL
XNA
เกมคอมพิวเตอร์
แหล่งข้อมูลอื่น

โอเพนจีแอล เก็บถาวร 2011-02-26 ที่ เวย์แบ็กแมชชีน
CYP2B6

ไซโทโครม P450 2B6 (อังกฤษ: Cytochrome P450 2B6; ชื่อย่อ: CYP2B6; EC 1.14.14.1) เป็นเอนไซม์ชนิดหนึ่งในกลุ่มออกซิไดซิงเอนไซม์ตระกูลไซโตโครม P450 ที่มีความสำคัญยิ่งต่อร่างกายมนุษย์  โดยโปรตีน CYP3A5 ในมนุษย์จะถูกเข้ารหัสโดยยีน "CYP2B6" ซึ่งยีนนี้เป็นส่วนหนึ่งของกลุ่มยีน cytochrome P450 บนแขนด้านยาวของโครโมโซมคู่ที่ 19 โลคัส 19q13.2  โดย CYP2B6 จะทำงานร่วมกับ CYP2A6 ในการเมแทบอไลซ์นิโคติน รวมไปถึงยาหรือสารเคมีอื่น ๆ
CYP2B6 มีอยู่ด้วยกันหลายไอโซฟอร์ม แต่ก็ยังไม่อาจทราบได้แน่ชัดว่าไอโซฟอร์มเหล่านั้นถูกสร้างมาจากยีน CYP2B6 หรือยีนเทียมของ CYP2B6 โดยทั้ง CYP2B6 และยีนเทียมของมันมีตำแหน่งอยู่ระหว่างกลางของยีนเทียม CYP2A ซึ่งทั้งหมดนี้ถือเป็นส่วนหนึ่งของกลุ่มยีนขนาดใหญ่ของ cytochrome P450 บนโครโมโซม 9q ซึ่งทำหน้าที่ผลิตเอนไซม์สกุลย่อย CYP2A, CYP2B และ CYP2F
อณูพันธุศาสตร์

เอนไซม์ CYP2B6 ถือเป็นหนึ่งในระบบเอนไซม์ไซโทโครม P450 ซึ่งมีส่วนสำคัญเป็นอย่างยิ่งต่อกระบวนการการเปลี่ยนแปลงยา สารซีโนไบโอติก และสารเคมีอื่น ๆ ในร่างกายมนุษย์ ยีน CYP2B6 ซึ่งเป็นยีนที่ควบคุมเอนไซม์นี้มีความใกล้ชิดกันกับยีนเทียม CYP2B6 เป็นอย่างมาก ทำให้การแยกไอโซฟอร์มของเอนไซม์ต่าง ๆ ที่ถูกผลิตออกจากมายีนทั้งสองนี้เป็นไปได้อย่างลำบาก โดยยีนทั้งสองเป็นส่วนหนึ่งของกลุ่มยีน cytochrome P450 บนแขนด้านยาวของโครโมโซมคู่ที่ 19 ตำแหน่งโลคัส 19q13.2 และมียีนบรรพบุรุษร่วมกันกับ CYP2B11, CYP2B10 และ CYP2B1 ที่พบในสุนัข หนูเมาส์ และหนูแรท ตามลำดับ แต่เอนไซม์ CYP2B6 ของมนุษย์ถือเป็นไอโซไซม์เดียวในสกุลย่อย CYP2B ที่สามารถแสดงออกได้ ซึ่งแตกต่างจากเอนไซม์ในสกุลย่อยนี้ที่พบในสัตว์เลี้ยงลูกด้วยนมสายพันธุ์อื่น ๆ
ความแปรผันหลากหลายทางพันธุกรรม (genetic polymorphism) ยีน CYP2B6 และการเหนี่ยวนำ (inducer) หรือยับยั้ง (inhibitor) การทำงานของยีน CYP2B6 จากยาหรือสารเคมีต่าง ๆ ถือเป็นตัวแปรสำคัญที่ทำให้การทำงานของเอนไซม์ CYP2B6 ในแต่ละบุคคลนั้นมีความผันแปรค่อนข้างสูง ถึงกระนั้นแล้ว ซิงเกิลนิวคลีโอไทด์โพลีมอร์ฟิซึมของ CYP2B6 ก็มีประโยชน์ในการศึกษาเพื่อทำนายการตอบสนองต่อยาและคุณสมบัติทางเภสัชจลนศาสตร์ของยาบางชนิด เช่น ยาต้านรีโทรไวรัสอย่างอีฟาวิเรนซ์ และเนวิราพีน เป็นต้น อย่างไรก็ตาม  ข้อมูลการศึกษาเท่าที่มีในปัจจุบันสามารถบ่งชี้ได้เพียงว่ากลไกทางเภสัชพันธุศาสตร์ของยีนนี้มีความซับซ้อนเป็นอย่างมาก ซึ่งปรากฏอยู่ในหลายระดับของการแสดงออกของยีน เริ่มต้นตั้งแต่การถอดรหัสของเอ็มอาร์เอ็นเอไปจนกระทั่งเป็นรูปแบบการต่อ (splice variant; การต่อของ pre-mRNA splicing และการแสดงออกของ mRNA) เพื่อปรับเปลี่ยนโปรตีน และแสดงผลการทำงานในรูปแบบต่าง ๆ ทั้งที่ขึ้นกับซับสเตรต (substrate-dependent effect) และไม่ขึ้นกับซับสเตรต (substrate-independent effects)
การแสดงออกของยีน

เอนไซม์ในมหาสกุลไซโทโครม P450 ซึ่งรวมถึง CYP2B6 นั้นจัดเป็นเอนไซม์ชนิดมอนอออกซีจีเนส ซึ่งมีหน้าที่สำคัญในการเร่งปฏิกิรยาการเกิดเมแทบอลิซึมของยาชนิดต่าง ๆ รวมไปถึงการสังเคราะห์คอเลสเตอรอล สเตอรอยด์ และกรดไขมันชนิดอื่น ๆ โดยเอนไซม์เหล่านี้จะอยู่ในร่างแหเอนโดพลาซึม แล้วถูกกระตุ้นด้วยกลูโคคอร์ติคอยด์ จึงจะสามารถแสดงคุณสมบัติของเอนไซม์นั้น ๆ ได้ ทั้งนี้ การแสดงออกของ CYP2B6 สามารถเหนี่ยวนำให้เพิ่มขึ้นได้โดยฟีโนบาร์บิทอล โดยเอนไซม์ CYP2B6 ที่ถูกสร้างขึ้นนี้เท่าที่ทราบในปัจจุบันพบว่าสามารถเมแทบอไลซ์สารซีโนไบโอติกได้หลายชนิด เช่น ยาต้านมะเร็งอย่างไซโคลฟอสฟาไมด์ และไอฟอสฟาไมด์ เป็นต้น
ลิแกนด์ของ CYP2B6

ลิแกนด์ของ CYP2B6 นั้นมีอยู่หลายชนิด ซึ่งสามารถแบ่งออกได้เป็น 3 กลุ่มหลัก คือ ลิแกนด์ที่เป็นสารซับสเตรต สารเหนี่ยวนำ (enzyme inducer) และสารยับยั้ง (enzyme inhibitor) ดังแสดงรายละเอียดในตารางด้านล่าง โดยความแรงของการเป็นสารยับยั้งนั้นสามารถออกได้เป็น 3 กลุ่มย่อย ได้แก่
สารยับยั้งอย่างแรง (Strong inhibitor) คือ สารที่เมื่อยับยั้งการทำงานของเอนไซม์แล้วทำให้ค่า AUC ในกระแสเลือดของซับสเตรตเพิ่มขึ้นอย่างน้อย 5 เท่าจากปกติ หรือลดการกำจัดซับสเตรตออกจากร่างกายได้มากกว่าร้อยละ 80
สารยับยั้งปานกลาง (Moderate inhibitor) คือ สารที่เมื่อยับยั้งการทำงานของเอนไซม์แล้วทำให้ค่า AUC ในกระแสเลือดของซับสเตรตเพิ่มขึ้นอย่างน้อย 2 เท่าจากปกติ หรือลดการกำจัดซับสเตรตออกจากร่างกายได้ร้อยละ 50–80
สารยับยั้งอย่างอ่อน (Weak inhibitor) คือ สารที่เมื่อยับยั้งการทำงานของเอนไซม์แล้วทำให้ค่า AUC ในกระแสเลือดของซับสเตรตเพิ่มขึ้นอย่างน้อย 1.25 เท่าจากปกติ แต่น้อยกว่า 2 เท่า หรือลดการกำจัดซับสเตรตออกจากร่างกายได้ร้อยละ 20–50
| 0 | 1 | 2 |
| --- | --- | --- |
| สารซับสเตรต | สารยับยั้ง | สารเหนี่ยวนำ |

|  อัลเฟนทานิล (ยาระงับปวดกลุ่มโอปิออยด์)  บูโพรพิออน (ยาต้านอาการซึมเศร้า)  ไซโคลฟอสฟาไมด์ (ยาต้านมะเร็งกลุ่มอัลคิเลติง)  อีฟาวิเรนซ์ (NNRTI)  ไอฟอสฟาไมด์ (ยาต้านมะเร็งกลุ่มอัลคิเลติง)  เคตามีน (ยาชา)  เมทาโดน (สารทดแทนนิโคติน)  เมทอกซีตามีน (ต้านตัวรับ NMDA)  เนวิราพีน (NNRTI)  โปรโพฟอล (ยาชา)  เซเลกิลีน  เซอร์ทราลีน (ยาต้านอาการซึมเศร้า)  โซราเฟนิบ (ยับยั้งโปรตีนไคเนส)  ทาม็อกซิเฟน (SERM)  กรดวาโพรอิก (ยากันชัก) | สารยับยั้งอย่างแรง: ออเฟนาดรีน (ต้านโคลิเนอร์จิก) ไม่ทราบความแรง คลอร์ไพริฟอส (ยาฆ่าแมลง)  โคลพิโดเกรล (ยาต้านเกล็ดเลือด)  โคลไตรมาโซล (ยาต้านเชื้อรา)  เคอร์คูมิน (ผลิตภัณฑ์เสริมอาหาร) (สารสำคัญในขมิ้น)  เอทินิลเอสทราไดออล (เอสโทรเจน, คุมกำเนิด)  ฟลูออกซิทีน (ยาต้านอาการซึมเศร้า)  ฟลูวอกซามีน (ยาต้านอาการซึมเศร้า)  ไอทราโคนาโซล (ยาต้านเชื้อรา)  คีโตโคนาโซล (ยาต้านเชื้อรา)  เมแมนทีน (ต้านตัวรับ NMDA)  พาร็อกซีทีน (ยาต้านอาการซึมเศร้า)  ราลอกซิฟีน (SERM)  เซอร์ทราลีน (ยาต้านอาการซึมเศร้า)  ไทโอทีปา (ยาต้านมะเร็ง)  ทิโคลพิดีน (ยาต้านเกล็ดเลือด) |  คาร์บามาซีปีน (ยากันชัก, ยาควบคุมอารมณ์)  ฟีโนบาร์บิทอล (ยากันชัก )  ฟีนีโทอิน (ยากันชัก)  ไรแฟมพิซิน (ยาปฏิชีวนะ)  อีฟาวิเรนซ์ (ยาต้านไวรัส) |
แหล่งข้อมูลอื่น

CYP2B6 ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
ตำแหน่งจีโนม CYP2B6 ของมนุษย์ และหน้าเพจแสดงข้อมูลเกี่ยวกับยีน CYP2B6 ใน UCSC Genome Browser
ข้อมูลเชิงโครงสร้างทั้งหมดของ UniProt: P20813 (Cytochrome P450 2B6) สามารถเข้าถึงได้ในธนาคารข้อมูลโปรตีนของ PDBe-KB.
บทความนี้รวบรวมข้อมูลจากหอสมุดแพทยศาสตร์แห่งชาติอเมริกัน ซึ่งจัดเป็นสาธารณสมบัติ
| ด ค กไซโทโครม, ออกซีจีเนส: ไซโทโครม P450  (EC 1> 14) |
| --- | --- |
CYP1:  A1  A2  B1 
CYP2:  A6  A7  A13  B6  C8  C9  C18  C19  D6  E1  F1  J2  R1  S1  U1  W1 
CYP3 (CYP3A):  A4  A5  A7  A43 
CYP4:  A11  A22  B1  F2  F3  F8  F11  F12  F22  V2  X1  Z1 
CYP5-20:  CYP5 (A1)  CYP7 (A1, B1)  CYP8 (A1, B1)  CYP11 (A1, B1, B2)  CYP17 (A1)  CYP19 (A1)  CYP20 (A1) 
CYP21-51:  CYP21 (A2)  CYP24 (A1)  CYP26 (A1, B1, C1)  CYP27 (A1, B1, C1)  CYP39 (A1)  CYP46 (A1)  CYP51 (A1) 
| ด ค กเอนไซม์ |
| --- | --- |
การทำงาน:  ตำแหน่งกัมมันต์  ตำแหน่งเข้นเร่ง  คาตาไลติกไทรแอด  ช่องออกซีแอนไอออน  คสามสำส่อนของเอนไซม์  เอนไซม์สมบูรณ์แบบในเชิงการเร่ง  โคเอนไซม์  โคแฟกเตอร์  เอนไซม์เร่งปฏิกิริยา 
การควบคุม:  การควบคุมอัลโลสเตอริก  การทำงานร่วมกัน  เอนไซม์ยับยั้ง 
การจำแนก:  หมายเลข EC  มหาสกุลของเอนไซม์  สกุลของเอนไซม์  รายชื่อเอนไซม์ 
จลศาสตร์:  จลศาสตร์ของเอนไซม์  Eadie–Hofstee diagram  Hanes–Woolf plot  Lineweaver–Burk plot  Michaelis–Menten kinetics 
ประเภท:  EC1 Oxidoreductases (รายชื่อ)  EC2 Transferases (รายชื่อ)  EC3 Hydrolases (รายชื่อ)  EC4 Lyases (รายชื่อ)  EC5 Isomerases (รายชื่อ)  EC6 Ligases (รายชื่อ)
เจ บัลบิน

| เจ บัลบิน |
| --- | --- |
เจ บัลบิน ในปี 2017
เกิด: โฆเซ อัลบาโร โอโซริโอ บัลบิน  (1985-05-07) 7 พฤษภาคม ค.ศ. 1985 (39 ปี) เมเดยิน, จังหวัดอันติโอเกีย, ประเทศโคลอมเบีย
อาชีพ: นักร้อง นักแต่งเพลง แร็ปเปอร์ โปรดิวเซอร์เพลง
ปีปฏิบัติงาน: 2004–ปัจจุบัน
คู่รัก: Valentina Ferrer (2018–ปัจจุบัน)
บุตร: 1
อาชีพทางดนตรี
แนวเพลง: เรเกตอน เออร์บาโน ละตินป็อป ละตินแทร็ป
ค่ายเพลง: Capitol Latin Roc Nation Universal Latino Infinity Capitol

เว็บไซต์: jbalvin.com
 นักดนตรี
โฆเซ อัลบาโร โอโซริโอ บัลบิน (สเปน: José Álvaro Osorio Balvín; เกิดเมื่อวันที่ 7 พฤษภาคม ค.ศ. 1985) หรือที่รู้จักกันดีในชื่อ เจ บัลบิน (J Balvin) เป็นนักร้องชาวโคลอมเบีย เขาได้รับการขนานนามว่าเป็น "เจ้าชายแห่งเรเกตอน" (จากภาษาสเปน: "Príncipe del Reguetón") และเป็นศิลปินละตินที่มียอดขายสูงสุดคนหนึ่ง โดยมียอดขายมากกว่า 35 ล้านแผ่นทั่วโลก บัลบินเกิดที่เมืองเมเดยิน เมื่ออายุ 17 ปี เขาย้ายไปสหรัฐอเมริกาเพื่อเรียนภาษาอังกฤษ ซึ่งเขาอาศัยอยู่ทั้งในรัฐโอคลาโฮมาและนิวยอร์ก จากนั้นเขาก็กลับไปที่เมืองเมเดยินและได้รับความนิยมจากการแสดงตามคลับต่าง ๆ ในเมือง
กันตา ดานาว

| กันตา ดานาว |
| --- | --- |

สารนิเทศภูมิหลัง
เกิด: 5 กรกฎาคม พ.ศ. 2514 (53 ปี) โรงพยาบาลกรุงเทพคริสเตียน กรุงเทพมหานคร ไทย วิคตอเรีย ดานาว
คู่สมรส: ภากร กสิโสภา
อาชีพ: นักแสดง
ปีที่แสดง: 2531–2540, 2552–ปัจจุบัน
พระสุรัสวดี: นักแสดงสมทบหญิง  พ.ศ. 2533 - ขยี้
ThaiFilmDb
วิคตอเรียยี กสิโสภา หรือ วิคตอเรีย ดานาว หรือรู้จักในชื่อ กันตา ดานาว (5 กรกฎาคม พ.ศ. 2514) เป็นนักแสดงลูกครึ่งฟิลิปปินส์-อังกฤษ เข้าสู่วงการในปี พ.ศ. 2531 มีผลงานการแสดงทั้งละครและภาพยนตร์ โดยเคยได้รับรางวัลตุ๊กตาทองในสาขาผู้แสดงสมทบหญิงยอดเยี่ยม จาก ขยี้ ในปี พ.ศ. 2534
ประวัติ

กันตา ดานาว มีชื่อจริงว่า วิคตอเรีย ดานาว เกิดเมื่อวันที่ 5 กรกฎาคม พ.ศ. 2514 ที่โรงพยาบาลกรุงเทพคริสเตียน เธอมีบิดาเป็นชาวฟิลิปปินส์ และมารดาชาวอังกฤษ มีพี่น้องสามคน มีพี่ชาย และน้องสาว โดยกันตาเป็นบุตรคนกลาง ขณะที่เธอเริ่มเข้าวงการในปี พ.ศ. 2532 เธอเรียนในระดับเทียบชั้นมัธยมศึกษาปีที่ 6 โรงเรียนนานาชาติร่วมฤดี เธอเริ่มเข้าถ่ายแบบโฆษณา ก่อนที่จะเข้าสู่กันตนา และรับบทวันวิสาข์ ในละครเรื่อง ทิวาหวาม เป็นเรื่องแรก โดยรับบทคู่กับทูน หิรัญทรัพย์ โดยถ่ายทำกันในประเทศอังกฤษ
เธอสมรสกับภากร กสิโสภา มีบุตรชายสองคนชื่อภูรินทร์ ชื่อเล่น นิกกี้ และคณิน กสิโสภา ชื่อเล่น ไมค์กี้  พอแต่งงานและมีลูกก็เริ่มหยุดเล่นละครแล้วถึงกลับมารับงานเป็นละครตอนเย็นบ้าง จากนั้นได้มาทำงานประจำที่คิง เพาเวอร์ หลังจากทำงานประจำหลายปี จึงได้รับการติดต่อจากโพลีพลัสให้มาแสดงละครเรื่อง บ้านศิลาแดง
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2532 | ทิวาหวาม | วันวิสาข์ | ช่อง 5 |
| 2532 | เจ้าสาวในชุดสีดำ | สวย | ช่อง 7 |
| 2532 | หน้ากากแก้ว | วิกกี้ | ช่อง 7 |
| 2533 | คุณแม่เพื่อนรัก | มัทรี | ช่อง 7 |
| 2534 | ความรักของคุณฉุย | ฤทัย | ช่อง 7 |
| 2534 | ปิศาจหรรษา | ปวิดา | ช่อง 5 |
| 2534 | ผู้การเรือเร่ | มะนาว | ช่อง 5 |
| 2534 | ละอองดาว | เริงใจ รัตนมหาศาล (นิด) | ช่อง 7 |
| 2535 | ทายาทอสูร | พรรณทิพย์ | ช่อง 5 |
| 2537 | คลื่นชีวิต | ปรียากุล | ช่อง 3 |
| 2538 | เหมือนคนละฟากฟ้า | เจนจันทร์ | ช่อง 3 |
| 2538 | พิษพยาบาท | หนูเก้ | ช่อง 3 |
| 2540 | ฟ้าสางที่กลางดง | ปรางทอง (รับเชิญ) | ช่อง 3 |
| 2552 | เพื่อนซ่าส์ เทวดาจิ๋ว | บุศรา | ช่อง 7 |
| 2553 | สาวน้อยมหัศจรรย์ Wonder G | นิลาวัลย์ | ช่อง 7 |
| 2558 | บ้านศิลาแดง | เดือนฉาย | ช่อง 7 |
| 2560 | ราชนาวีที่รัก | วันเพ็ญ | ช่อง 7 |
| 2561 | ชาติ ลำชี | ชลัย | ช่อง 7 |
| 2561 | ดอกหญ้าในพายุ | นงราม | ช่อง 7 |
| 2561 | เจ้าสาวช่างยนต์ | กรองแก้ว | ช่อง 7 |
| 2561 | ในคืนหนาว แสงดาวยังอุ่น | วิภา (รับเชิญ) | ช่อง 7 |
| 2562 | หลงเงาจันทร์ | เอมอร  กิจโภคิน | ช่อง 7 |
| 2562 | ไฟหิมะ | สุนีย์ | ช่อง 7 |
| 2562 | ผู้บ่าวอินดี้ ยาหยีอินเตอร์ | พรรณี (รับเชิญ) | ช่อง 7 |
| 2562 | สองนรี | ป้าแข | ช่อง 7 |
| 2563 | โซ่เวรี | วิจิตรา | ช่อง 7 |
| 2563 | จากศัตรูสู่หัวใจ | แม่ของเจตน์ (รับเชิญ) | ช่อง 7 |
| 2564 | เพลิงปริศนา | ภาพิมล วีราทร (ภา) | ช่อง 7 |
| 2564 | ฟ้า หิน ดิน ทราย | ธัญรัตน์ | ช่อง 7 |
| 2564 | หลงกลิ่นจันทน์ | รัตนา  ศรัทธา | ช่อง 7 |
| 2565 | วิวาห์ฟ้าแลบ | คุณหญิงลิลลี่ (รับเชิญ) | ช่องวัน 31 |
| 2565 | เข็มซ่อนปลาย | รังรอง อัศวธนกิจ | ช่อง 7 |
| 2567 | กุหลาบเล่นไฟ | คุณหญิงเสาวลักษณ์ | ช่อง 7 |
ผลงาน > ภาพยนตร์

จะรักอยู่แล้วเชียว (2533)
ไม่รักได้ไง (2533)
บ้านผีดุ (2533)
ตี๋ใหญ่ 2 (2533)
เล่นกับไฟ (2533)
7 ป่าช้า (2533)
ขยี้ (2533)
ไอ้คุณผี (2534)
ปอบผีฟ้า (2534)
แบ๊งค์เถื่อน (2534)
วิมานมะพร้าว (2534)
เพราะฉะนั้น นั่นน่ะซี (2535)
สาวเชียงใหม่ ฉันรักเธอ (2535)
ผลงาน > มิวสิกวีดีโอ

เพลง จดหมายลาครู ศิลปิน  วงพลอย (2530)
รางวัล

รางวัลตุ๊กตาทองในสาขาผู้แสดงสมทบหญิงยอดเยี่ยม จาก ขยี้ ในปี พ.ศ. 2534
บริษัทจำกัด

บริษัทจำกัด (อังกฤษ: limited company หรือ Co. ltd) คือ องค์การธุรกิจ ซึ่งจัดตั้งขึ้นด้วยการแบ่งทุนเป็นหุ้น มีมูลค่าเท่า ๆ กัน ผู้ถือหุ้นต่างรับผิดชอบจำกัดเพียงไม่เกินจำนวนเงิน ตนยังส่งใช้ไม่ครบมูลค่าหุ้นที่ตนถือ
บริษัทจำกัด เป็นบริษัทที่จัดตั้งขึ้นโดยมีบุคคลตั้งแต่ 2 คนขึ้นไป  ตกลงเข้าร่วมทุนโดยกำหนดทุนออกเป็นหุ้น   รวมถึงกำหนดมูลค่าหุ้นไว้ด้วย     ใช้คำนำหน้าว่า "บริษัท"  และคำว่า  "จำกัด" ต่อท้ายชื่อ
บริษัทจำกัด

สำหรับประเทศไทย บริษัทจำกัดแบ่งออกเป็น 2 ประเภท
บริษัทเอกชนจำกัด ตั้งขึ้นตามประมวลกฎหมายแพ่งและพาณิชย์
บริษัทมหาชนจำกัด ตั้งขึ้นตามพระราชบัญญัติบริษัทมหาชนจำกัด พ.ศ. 2535
บริษัทเอกชนจำกัด

สถานประกอบการที่จัดตั้งขึ้นโดยวิธีการแบ่งทุนเป็นหุ้น แต่ละหุ้นมีมูลค่าเท่า ๆ กัน มีผู้ถือหุ้นตั้งแต่ 2 คนขึ้นไป มาจัดตั้งบริษัทร่วมกัน
ลักษณะของบริษัทเอกชนจำกัด

1. ทุนแบ่งเป็นหุ้น แต่ละหุ้นมีจำนวนเท่า ๆ กัน ตามมาตรา 1117 กำหนดให้หุ้นหนึ่งไม่ต่ำกว่า 5 บาท
2. การจัดตั้งบริษัทจำกัด ต้องทำตามขั้นตอนที่ประมวลกฎหมายแพ่งและพาณิชย์กำหนด มาตรา 1097 กำหนดว่า บุคคลใดก็ตามตั้งแต่ 2 คนเป็นต้นไป จะเริ่มก่อการและตั้งเป็นบริษัทได้ โดยต้องเข้าชื่อทำหนังสือบริคณห์สนธิ และกระทำการอื่น ๆ ตามบทบัญญัติประมวลกฎหมายแพ่งและพาณิชย์
3. ผู้ถือหุ้นรับผิดชอบไม่เกินจำนวนเงินมูลค่าที่เจ้าตัวยังส่งใช้ไม่ครบมูลค่าหุ้นที่ถือ
4. บริษัทเอกชนจำกัด ไม่สามารถประกาศแจ้งความเรียกระดมหุ้นจากประชาชนคนทั่วไปได้ ไม่สามารถออกหนังสือชี้ชวนให้ประชาชนคนทั่วไปมาซื้อหุ้นได้ตามมาตรา 1102
5. ไม่ได้มีการกำหนดคุณสมบัติของผู้ถือหุ้นไว้ หากผู้ถือหุ้นตาย ล้มละลาย เป็นคนไร้ความสามารถ บริษัทก็ไม่ก็เลิก สามารถโอนหุ้นให้บุคคลอื่นได้โดยไม่ต้องได้รับความยินยอมจากบริษัท
6. บริษัทเอกชนจำกัด มีฐานะเป็นนิติบุคคล ตามประมวลกฎหมายแพ่งและพาณิชย์
7. บริษัทไม่สามารถออกหุ้นกู้ได้ ตามมาตรา 1229
8. กฎหมายห้ามไม่ให้ถือหุ้นตนเอง ทำให้ไม่สามารถซื้อหุ้นของตนเองกลับคืนได้ ตามมาตรา 1143
9. การตั้งชื่อ ต้องมีคำว่า "บริษัท" นำหน้าชื่อ และ คำว่า "จำกัด" ต่อท้าย
บริษัทมหาชน

บริษัทมหาชน คือ บริษัทจำกัด ซึ่งตั้งขึ้นตาม พ.ร.บ. บริษัท มหาชน พ.ศ. 2535 โดยมีข้อกำหนดให้บริษัทซึ่งดำเนินธุรกิจอยู่แล้ว สามารถนำหุ้นจำนวนหนึ่งของบริษัทออกจำหน่ายให้ประชาชนทั่วไปได้ ประชาชนผู้ซื้อหุ้นจึงเป็นเจ้าของกิจการนั้นตามสัดส่วนของหุ้นที่ถืออยู่ และหุ้นนี้อาจขายให้ผู้อื่นได้ตามราคาหุ้นในแต่ละวัน ผู้ที่ดำเนินการขายและซื้อหุ้นของบริษัทจำกัด (มหาชน) คือ ตลาดหลักทรัพย์ โดยในภาษาอังกฤษใช้คำว่า Public Company Limited แล้วย่อได้เป็น Pcl หรือ PCL (Public Company Limited) เพื่อแสดงว่าเป็นบริษัทจำกัด ประเภทมหาชน
การจดทะเบียนบริษัทและห้างหุ้นส่วน

ปัจจุบันได้มีการแก้ไขประมวลกฎหมายแพ่งและพาณิชย์ใหม่เกี่ยวกับห้างหุ้นส่วนบริษัททำให้การจดทะเบียนห้างหุ้นส่วนจำกัด และจดทะเบียนบริษัท จำกัดมีการเปลี่ยนแปลงขั้นตอนและวิธีการพอสมควร เช่น การจดทะเบียนจัดตั้งบริษัทจำกัด  จัดตั้งห้างหุ้นส่วนจำกัด  เปลี่ยนแปลงกรรมการบริษัท  เปลี่ยนแปลงผู้ถือหุ้น  เปลี่ยนแปลงที่อยู่บริษัท  เป็นต้น ซึ่งขั้นตอนและวิธีการที่เปลี่ยนแปลงนั้นมีทั้ง จำนวนบุคคลผู้เป็นหุ้นส่วน  กำหนดระยะเวลาบอกกล่าวการประชุม และที่สำคัญเรื่องการประกาศหนังสือพิมพ์ที่มีการกำหนดระยะ เวลาและรายการที่ต้องประกาศไว้แตกต่างจากเดิม  โดยขั้นแรกจะกล่าวถึงการจัดตั้งบริษัทจำกัดก่อน  ดังนี้
การจดทะเบียนบริษัทจำกัด
บุคคล ใดๆ ที่ประสงค์จะจัดตั้งบริษัทเป็นของตนเอง  จำต้องรู้โครงสร้างเบื้องต้นเกี่ยวกับบริษัทจำกัดก่อน  เพื่อนำมาเป็นข้อมูล จัดเตรียมจดทะเบียนจัดตั้งบริษัท  ซึ่งโครงสร้างของบริษัทจำกัด มีดังต่อไปนี้
โครงสร้างของบริษัทจำกัด

ต้องมีผู้ร่วมลงทุนอย่างน้อย 2 คน โดยตาม ป.พ.พ. ที่แก้ไขใหม่ มาตรา 1097 บัญญัติว่า  บุคคลใด ๆ ตั้งแต่สองคนขึ้นไป จะเริ่มก่อการตั้งบริษัทจำกัดก็ได้ ซึ่งหมายความว่า  บริษัทจำกัดต้องมีผู้ร่วมลงทุน  อย่างน้อย 2 คน  ซึ่งแตกต่างจากเดิมซึ่ง กฎหมายบัญญัติไว้ตั้งแต่ 3 คนขึ้นไป  โดยการแก้ไขกฎหมายใหม่นี้ทำให้มีการจัดตั้งบริษัทขึ้นมาใหม่ได้ง่ายขึ้น เพราะต้องหาผู้ร่วมลงทุนน้อยลง
มีการแบ่งทุนออกเป็นหุ้น และมีมูลค่าหุ้นเท่า ๆ กัน ตาม ป.พ.พ. มาตรา 1096
มูลค่าหุ้นต้องไม่ต่ำกว่า 5 บาท ตาม ป.พ.พ. มาตรา 1117
ความรับผิดของผู้ถือหุ้นมีจำกัด กล่าวคือ  จะมีเฉพาะจำนวนเงินค่าหุ้นที่ยังส่งใช้ไม่ครบเท่านั้น (การชำระค่าหุ้น) ตาม ป.พ.พ. มาตรา 1096
ต้องจดทะเบียนตามประมวลกฎหมายแพ่งและพาณิชย์
ทาน

สำหรับความหมายอื่น ดูที่ ทาน (แก้ความกำกวม)
ทาน หมายถึง การให้, การแบ่งปัน, การเสียสละ, การเอื้อเฟื้อ หรืออีกความหมายหนึ่งคือ วัตถุที่พึงให้
ทานที่แปลว่า การให้, การแบ่งปัน, การเสียสละ, การเอื้อเฟื้อ หมายถึงการให้ทานด้วยจิตใจที่ดีงาม มุ่งเพื่อบูชาพระคุณ เช่นที่ให้แก่บิดามารดา ถวายแก่พระสงฆ์ เป็นต้นบ้าง มุ่งเพื่อสงเคราะห์ เช่นที่ให้แก่คนตกทุกข์ได้ยาก ให้แก่คนทั่วไปด้วยความกรุณาสงสารบ้าง
ทานที่แปลว่า วัตถุที่พึงให้ ย่อมาจาก "ทานวัตถุ" หมายถึงสิ่งของสำหรับให้สำหรับเสียสละให้ผู้อื่น ได้แก่สิ่งของที่ถวายพระ สิ่งของที่ควรนำไปให้เพื่อตอบแทนบุญคุณแก่ผู้มีพระคุณ เช่นพ่อแม่ ครู อาจารย์ ญาติผู้ใหญ่ เรียกว่าไทยทาน บ้าง ไทยธรรม บ้าง มี 10 อย่าง ทานสูตร
ได้แก่ อาหาร, น้ำ, เครื่องนุ่งห่ม, ยานพาหนะ, มาลัยและดอกไม้, ของหอม (ธูปเทียน), เครื่องลูบไล้ (สบู่เป็นต้น), ที่นอน, ที่อยู่อาศัย, และประทีป (ไฟหรือไฟฟ้า) การให้ทานวัตถุ 10 อย่างนี้มีผลอานิสงส์มากเพราะเป็นสิ่งที่ให้ประโยชน์อย่างเดียว ไม่มีโทษ ไม่มีพิษภัยแก่ผู้รับ การเลือกของที่จะให้บัณฑิตสรรเสริญ ด้วยจิตใจที่ดีงาม
ทานเป็นบุญอย่างหนึ่ง เรียกว่า "ทานมัย" คือบุญที่เกิดจากการให้ เป็นสังคหวัตถุ คือเป็นเครื่องยึดเหนี่ยวจิตใจกันไว้ได้ และเป็นบ่อเกิดแห่งบารมีที่เรียกว่า ทานบารมี
การให้ทานมีวัตถุประสงค์สำคัญในการคลายความตระหนี่ ความเห็นแก่ตัว ความโลภในจิตใจมนุษย์ ส่งผลให้เกิดความ ใส สว่าง สะอาดของจิตใจขึ้นมา
ประเภทของทาน

อามิสทาน คือการให้วัตถุสิ่งของ พระพุทธเจ้าตรัสว่า ข้าว(อาหาร)และน้ำเป็นทรัพย์โดยปรมัตถ์ สิ่งอื่นเป็นทรัพย์โดยบัญญัติเพราะเกิดจากการสมมุติของของคนที่ทำให้เกิดความจำเป็น เช่น เสื้อผ้าถ้าใส่กันอาย เงินทองเพชรที่กินไม่ได้และไม่มีประโยชน์ (อามิสแปลว่าวัตถุสิ่งของ)
ธรรมทาน  คือการให้ที่ไม่เป็นวัตถุสิ่งของ ได้แก่ ให้สติ ให้ธรรมะ สอนคุณธรรม ให้กำลังใจ ให้อภัย(อภัยทาน) ให้วิทยาความรู้วิทยาทาน
อภัยทาน  คือการยกโทษด้วยการไม่พยาบาทจองเวร บัณฑิตกล่าวเป็นทานที่ให้ได้ยากที่สุด โดยเฉพาะการให้อภัยศัตรูหรือผู้ที่ทำร้ายตนอย่างสาหัส
หลักธรรมที่กล่าวถึงทาน

บุญกิริยาวัตถุ
ทศพิธราชธรรม
บารมี 10
ดูเพิ่ม

จาคะ
เคที เมลูอา

| เคที เมลูอา |
| --- | --- |
เมลูอาในปี 2017
ข้อมูลพื้นฐาน
ชื่อเกิด: เคเทอวัน เมลูอา
เกิด:  (1984-09-16) 16 กันยายน ค.ศ. 1984 (40 ปี) คูทาอีซี, สาธารณรัฐสังคมนิยมโซเวียตจอร์เจีย, สหภาพโซเวียต
ที่เกิด: ลอนดอน, อังกฤษ
แนวเพลง:  บลูส์  โฟล์กป็อป  แจ๊ส  อีซีลีเซ็นนิง 
อาชีพ: นักร้อง นักแต่งเพลง นักดนตรี
เครื่องดนตรี: ร้อง กีตาร์ เปียโน
ช่วงปี: 2000–ปัจจุบัน
ค่ายเพลง: Dramatico BMG
คู่สมรส: เจมส์ โทสแลนด์ (สมรส 2012; หย่า 2020)

เว็บไซต์: katiemelua.com
นักดนตรี
เคเทอวัน "เคที" เมลูอา (อังกฤษ: Ketevan "Katie" Melua; /ˈmɛluːə/; จอร์เจีย: ქეთევან "ქეთი" მელუა -สัทอักษรสากล: [kʰetʰevan melua];  เกิดเมื่อวันที่ 16 กันยายน ค.ศ. 1984) เป็นนักร้องและนักแต่งเพลงชาวอังกฤษ เธอเกิดที่คูทาอีซี ประเทศจอร์เจียและเติบโตที่เบลฟาสต์และลอนดอน ภายใต้การบริหารจัดการของนักแต่งเพลง ไมก์ แบตต์ เธอได้เซ็นสัญญากับค่ายเพลงเล็ก ๆ ชื่อ ดราเมติโก (Dramatico) เธอเปิดตัวผลงานด้านดนตรีในปี 2003 และภายในสามปี เธอได้กลายเป็นศิลปินหญิงที่มียอดขายสูงสุดในสหราชอาณาจักร รวมถึงเป็นศิลปินหญิงที่มียอดขายสูงสุดในยุโรป
ในเดือนพฤศจิกายน 2003 เมลูอาได้ออกอัลบั้มแรกชุด Call Off the Search ซึ่งขึ้นถึงอันดับสูงสุดของชาร์ตอัลบั้มในสหราชอาณาจักรและขายได้ 1.8 ล้านชุด ในเวลาห้าเดือนแรกหลังจากวางจำหน่าย อัลบั้มที่สองของเธอ Piece by Piece ออกจำหน่ายในเดือนกันยายน 2005 และจากข้อมูลเมื่อ 2006  มียอดขายระดับแผ่นเสียงทองคำขาว (หนึ่งล้านหน่วย) ถึงสี่ครั้ง เธอออกอัลบั้มที่สามชุด Pictures ในเดือนตุลาคม 2007
จากรายชื่อผู้ร่ำรวยจัดโดยซันเดย์ไทมส์ ในปี 2008 เมลูอามีทรัพย์สินมูลค่า 18 ล้านปอนด์  ทำให้เธอเป็นนักดนตรีชาวอังกฤษที่รวยที่สุดเป็นอันดับเจ็ดที่มีอายุต่ำกว่า 30 ปี
เธอมีเสียงร้องระดับเมซโซ-โซปราโน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 นับเป็น การเลือกตั้งทั่วไปครั้งที่ 14 ของประเทศไทย ผลปรากฏว่าพรรคประชาธิปัตย์เป็นฝ่ายได้รับชัยชนะ โดยได้ 100 ที่นั่งจากทั้งหมด 347 ที่นั่ง แต่ไม่ถึงกึ่งหนึ่งของสภา ผู้มีสิทธิเลือกตั้งคิดเป็น 61.4%
ผลการเลือกตั้ง พรรคประชาธิปัตย์ โดย นายพิชัย รัตตกุล หัวหน้าพรรค และนายชวน หลีกภัย แกนนำคนสำคัญของพรรค ได้รับเลือกตั้งมากที่สุด ด้วยเสียงมากถึง 100 เสียง โดยเฉพาะในพื้นที่กรุงเทพมหานครได้มากถึง 16 เสียง จึงเป็นแกนนำในการจัดตั้งรัฐบาล โดยพรรคที่ได้รับเลือกตั้งรองลงมา คือ พรรคชาติไทย 64 เสียง, พรรคกิจสังคม 51 เสียง และพรรคราษฎร 20 เสียง โดยเสียงทั้งหมดในสภาผู้แทนราษฎรมีทั้งหมด 347 เสียง
โดยทั้ง 4 พรรคได้หารือกันถึงการจัดตั้งรัฐบาล ปรากฏว่า ทุกพรรคต่างเห็นชอบให้ พล.อ.เปรม ดำรงตำแหน่งนายกรัฐมนตรีต่อไป ต่อมา พระบาทสมเด็จพระปรมินทรมหาภูมิพลอดุลยเดช ได้มีพระบรมราชโองการโปรดเกล้าฯให้ พล.อ.เปรม ติณสูลานนท์ ดำรงตำแหน่งนายกรัฐมนตรี ในวันที่ 5 สิงหาคม ปีเดียวกัน นับเป็นสมัยที่ 3 ของ พล.อ.เปรม โดยมี นายอุกฤษ มงคลนาวิน ประธานรัฐสภาเป็นผู้นำรายชื่อขึ้นทูลเกล้าฯ และรับสนองพระบรมราชโองการ โดยมีสถานีโทรทัศน์ไทยทีวีสีช่อง 3 ถ่ายทอดพิธีสนองรับพระบรมราชโองการและคำกล่าวของ พล.อ.เปรม ณ บ้านสี่เสาเทเวศร์ ซึ่งเป็นบ้านพัก ตลอดจนจบสิ้น